Ed Jovanovski

Ed Jovanovski (* 26. jún 1976, Windsor, Ontário, Kanada) je bývalý kanadský profesionálny hokejista macedónskeho pôvodu.

Kariéra 

Ed Jovanovski sa stal v roku 1994 jednotkou draftu, vybral si ho klub Florida Panthers. Za skvelé výkony v drese Panthers dostal Calder Memorial Trophy pre najlepšieho nováčika ligy. Vo svojej prvej sezóne bol aj členom All Star Rookie Teamu (All Star tím nováčikov). Počas kariéry sa následne zúčastnil 5-krát All Star Game. V prvej sezóne v NHL nazbieral v 70 zápasoch 21 kanadských bodov a pripísal si 137 trestných minút. Pozíciu lídra zastával na Floride celkovo 4 roky. Panthers dokázal pomôcť v sezóne 1995/1996 až do finále Stanley Cupu, v ktorom podľahli Coloradu. Posledná sezóna v drese Floridy mu však príliš nevyšla, získal len 16 bodov. 

Následne sa na 6 rokov upísal Vancouveru Cannuks, v ktorom obliekal dres s číslom 55. V sezónach 2000/2001, 2001/2002 a 2002/2003 nazbieral vždy viac ako 45 bodov. Po vypršaní zmluvy sa dohodol na zmluve s Phoenixom. V Phoenixe odohral najmä vynikajúcu sezónu 2007/2008, počas ktorej si do štatistík pripísal 12 gólov a 39 asistencií. Dokopy 51 bodov je jeho kariérnym maximom. 

V lete 2011 sa stal neobmedzeným voľným hráčom a vrátil sa do Floridy. Za Floridu odohral v sezóne 2011/2012 66 zápasov s bilanciou 13 bodov. Celkovo v NHL nastúpil odohral 18 sezón, v ktorých odohral vyše 1000 zápasov.

Klubové štatistiky

Reprezentácia 
Držiteľ dvoch strieborných medailí z Majstrovstiev sveta a najmä zlata zo ZOH v Salt lake City z roku 2002.

Externé odkazy 
 

Kanadskí hokejisti
Kanadskí hokejoví obrancovia
Kanadskí olympijskí víťazi
Hráči Florida Panthers
Hráči Vancouver Canucks
Hráči Phoenix Coyotes
Hokejisti draftovaní klubom Florida Panthers
Účastníci MS v hokeji 1998
Účastníci MS v hokeji 2000
Účastníci MS v hokeji 2005
Účastníci MS v hokeji 2008
Kanadské osobnosti macedónskeho pôvodu
Osobnosti z Windsoru (Ontário)
Hokejisti na Zimných olympijských hrách 2002